જો તમને એવું પૂછવામાં આવે કે આ દૃશ્ય પછી શું થયું હશે તો કદાચ તમે કહેશો કે હિન્દી ફિલ્મોના ખૂંખાર વિલન ડૅની બીજી જ ઘડીએ ધારદાર ઘા કરીને તેમના દુશ્મનના ચાર ટુકડા કરી દે છે અને પછી મોટી સ્ક્રીન પર તેમનું અટ્ટહાસ્ય જોવા અને સાંભળવા મળે.

પણ, તમે ભૂલ કરી ગયા

આ ડૅનીની ફિલ્મનું દૃશ્ય નહોતું, તે પોતાની વાસ્તવિક જિંદગીમાં પણ સિક્કિમનાં જંગલોમાં ધારિયું લઈને ઝાડ કાપતા પગપાળા જ નીકળે છે, ઘોડેસવારી પણ કરે છે અને સીત્તેર વર્ષની વયે ઝાડ પર પણ ચઢી જાય છે. ડૅનીનું કહેવું છે કે તેમના સારા સ્વાસ્થ્યનું રહસ્ય પણ આ જ છે.

ટાગોરની વાર્તા

તે કહે છે કે, "અમે લોકો શિકારી હતા. આ અમારા લોહીમાં જ છે. અમે જાનવરોની પાછળ ભાગતા હતાં પણ હવે જ્યારથી ગાડીઓ આવી ગઈ છે, એસી આવી ગયા છે, લોકો ટીવી સામે બેસી જાય છે પછી એસી ગાડીમાં જ મુસાફરી કરે છે. પણ મેં હજુ ચાલવાની આદત છોડી નથી."

આ શુક્રવારે ડૅનીની ફિલ્મ 'બાઇસ્કોપવાલા' રિલીઝ થઈ છે પણ તેના પ્રીમિયરમાં હાજર રહેવાના બદલે ડૅની પંદર દિવસ માટે ગેંગટોકથી આગળ પર્વતારોહણ કરવા જવાની તૈયારી કરી રહ્યા છે.

ડૅનીએ તેમના ગામ યુકસમથી ફોન પર કહ્યું હતું કે, "બધો જ સામાન તૈયાર છે, ઘોડા તૈયાર છે, એટલે જ હું 'બાઇસ્કોપવાલા'ના પ્રીમિયરમાં હાજરી નહીં આપી શકું." 

તેઓ મુંબઈની ભીડભાડ અને શોરબકોર ભરેલી જિંદગી છોડીને સિક્કિમ સ્થિત પોતાના ગામમાં જ પહોંચી જાય છે.

ડૅનીની ફિલ્મ

ચાર દસકાં જેટલો સમય ફિલ્મ ઇન્ડસ્ટ્રીમાં ગાળ્યા બાદ પણ ડૅની બધાં વિશે સારી વાતો જ કહેતાં હોય છે.

તેઓ કહે છે કે, "હું જ્યારે સ્કૂલ જતો હતો ત્યારે મારા ગામથી બસ પકડવા માટે ત્રણ દિવસ પહેલાં ચાલીને આવવું પડતું હતું. હું મુંબઈ પહોંચ્યો તો મારા પાસે ફક્ત 1500 રૂપિયા હતાં. પણ આજે જો બધુ લૂંટાઈ પણ જાય તો જે બૂટ હું પહેરું છું તે સો ગણી વધારે કિંમતના હશે."

તેમને એ વાતનો પણ અફસોસ નથી કે હવે તેમને તેમની પસંદગીનું કામ નથી મળતું.

તેમની નવી ફિલ્મ 'બાઇસ્કોપવાલા' રવીન્દ્રનાથ ટાગોરની વાર્તા કાબુલીવાલા પર આધારીત છે. જેના પર આ નામથી જ પહેલાં પણ ફિલ્મ બની છે.

પણ આ વખતે ટાગોરની આ વાર્તાને જૂના જમાનામાં નહીં પણ 1980ના દસકામાં દેખાડવામાં આવી છે. ડૅનીએ આ ફિલ્મમાં કાબુલીવાલાનો રોલ કર્યો છે.

ડૅનીની જીદ

આ ફિલ્મમાં ડૅની અફઘાન બાઇસ્કોપવાળાની ભૂમિકામાં જોવા મળશે. તેઓ કહે છે કે કાબુલીવાલાનો રોલ કરવામાં તેમને વધારે મહેનત નથી કરવી પડી.

તેઓ કહે છે કે પૂનાના ફિલ્મ અને... \n\nમને ઉપરના લેખ માટે સારું શીર્ષક આપો.
ડૅની ધારદાર હથિયાર સાથે જંગલમાં કેમ ફરે છે?